# name
Informe de les V Jornadas de Castilla-La Mancha sobre Investigación en Archivos: Iglesia y Religiosidad en España. Historia y archivos (Guadalajara, 8-11 de maig de 2001)

# metadata.dc.description.abstract[].value
El passat mes de maig tingué lloc a Guadalajara una nova convocatòria de les jornades sobre investigació en arxius que organitza l'Archivo Histórico Provincial d'aquesta ciutat. Enguany el tema de la trobada era molt ampli: Església i religiositat, història i arxius. Amb un gran èxit d'assistència i amb prop d'un centenar de comunicacions inscrites, les jornades s'estructuraren en vuit ponències. Les sessions del primer dia s'iniciaren al matí amb les ponències de Juan Carlos Vizuete Mendoza —“La Iglesia en la edad moderna”— i José Manuel Cuenca Toribio —“La Iglesia en la edad contemporánea”—, que encapçalaren un seguit de comunicacions sobre aspectes diversos de la història de l'Església i la religiositat a Espanya, amb un especial èmfasi -atès els títols presentats- en l'època contemporània i més concretament en l'etapa franquista. A la tarda, les ponències foren a càrrec de l'historiador Emilio —“Herejía y cultura antiherética en la edad media”— i de l'arxiver Pedro Rubio Merino, gran coneixedor dels fons eclesiàstics i el seu tractament arxivístic. En aquest bloc es presentaren un conjunt d'estudis centrats en els diversos tipus d'arxius —catedralicis, diocesans, parroquials—, les seves possibilitats d'investigació històrica i l'anàlisi d'alguna de les tipologies documentals més significatives —testaments, llibres de visita pastoral, llibres de confraries, cartularis, etc. La jornada va concloure amb una visita guiada per la ciutat...

# metadata.dc.publisher[].value
Universitat de Barcelona. Facultat de Biblioteconomia i Documentació

# metadata.dc.relation.ispartof[].value
BiD: Textos Universitaris de Biblioteconomia i Documentació , 2001, núm. 7

# metadata.dc.source[].value
Articles publicats en revistes (Biblioteconomia, Documentació i Comunicació Audiovisual)

# metadata.dc.title[].value
Informe de les V Jornadas de Castilla-La Mancha sobre Investigación en Archivos: Iglesia y Religiosidad en España. Historia y archivos (Guadalajara, 8-11 de maig de 2001)